SMT วางเป้าปี 69 ดันรายได้แตะ 8 พันลบ. ลุยขยายฐานลูกค้า-ออกผลิตภัณฑ์ใหม่หนุน
SMT วางเป้าปี 69 ดันรายได้แตะ 8 พันลบ. ลุยขยายฐานลูกค้า-ออกผลิตภัณฑ์ใหม่หนุน พร้อมเน้นบริหารจัดการต้นทุน-คุมค่าใช้จ่ายที่ดี
SMT วางเป้าปี 69 ดันรายได้แตะ 8 พันลบ. ลุยขยายฐานลูกค้า-ออกผลิตภัณฑ์ใหม่หนุน พร้อมเน้นบริหารจัดการต้นทุน-คุมค่าใช้จ่ายที่ดี
17 พ.ย. 2564

นายวิรัตน์ ผูกไทย ประธานเจ้าหน้าที่บริหาร บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เปิดเผยว่า บริษัทตั้งเป้าหมายรายได้ในปี 69 อยู่ที่ 8,000 ล้านบาท จากปี 65 ที่คาดว่าจะมีรายได้ 3,300 ล้านบาท หรือเติบโต 27% โดยเป็นผลมาจากการที่บริษัทมีกลุ่มลูกค้าที่มีศักยภาพในปัจจุบัน และบริษัทยังคงเดินหน้าขยายฐานลูกค้าใหม่ๆอย่างต่อเนื่อง ไม่ว่าจะเป็นลูกค้าในสหภาพยุโรป สหรัฐฯ และประเทศอื่นๆที่มีทิศทางการเติบโต
ในขณะเดียวกันยังเดินหน้าการออกผลิตภัณฑ์ใหม่ๆเพื่อตอบโจทย์ความต้องการของลูกค้าอย่างต่อเนื่อง นอกจากนี้บริษัทยังคงเป้าหมายรักษาอัตรากำไรขั้นต้นไว้ที่ 19-20% ต่อปี ด้วยการเน้นการบริหารจัดการต้นทุนที่ดี และควบคุมค่าใช้จ่ายในการดำเนินงานที่ดีด้วย